SMPC กำไรไตรมาส 2/63 ทำสถิติสูงสุดใหม่-ครึ่งปีหลังโตต่อเนื่องแนะ”ซื้อ”เป้า 13 บาท
SMPC กำไรไตรมาส 2/63 ทำสถิติสูงสุดใหม่-ครึ่งปีหลังโตต่อเนื่องแนะ"ซื้อ"เป้า 13 บาท
SMPC กำไรไตรมาส 2/63 ทำสถิติสูงสุดใหม่-ครึ่งปีหลังโตต่อเนื่องแนะ"ซื้อ"เป้า 13 บาท
13 ส.ค. 2563

บล.เคทีบี (ประเทศไทย) ระบุในบทวิเคราะห์วันนี้(11ส.ค.63) ว่า บริษัท สหมิตรถังแก๊ส จำกัด (มหาชน) หรือ SMPC รายงานกำไรสุทธิไตรมาส 2/63 ได้น่าประทับใจ (+49%เทียบช่วงเดียวกันของปีก่อน, +25% เทียบไตรมาสก่อนหน้า) ทำสถิติสูงสุดใหม่ ดีกว่าที่ตลาดและเราคาด 26% และ 14% ตามลำดับ
โดยปัจจัยหลักเป็นผลจากอัตรากำไรขั้นต้นที่ดีขึ้นเป็น 26.4% (2Q19 = 23.2%, 1Q20 = 22.2%) ดีกว่าที่เราคาดว่าจะอยู่ที่ 23% จากต้นทุนเหล็กที่ลดลงและค่าเงินบาทที่อ่อนค่า ขณะที่รายได้ทำได้ดีใกล้เคียงคาดที่ +21%เทียบช่วงเดียวกันของปีก่อน, +16% เทียบไตรมาสก่อนหน้า
ประเมินรายได้ปี 2563 จะเติบโต 30% เทียบช่วงเดียวกันของปีก่อน คาดกำไรสุทธิครึ่งหลังปี 2563 +67% เทียบช่วงเดียวกันของปีก่อน จากยอดขายในแถบเอเชียใต้ที่ฟื้นตัวมาก จากปีก่อนที่ชะลอการสั่งซื้อ รวมถึงยอดขายในแอฟริกายังคงเติบโตต่อเนื่อง
 